CELEX: 32015R0827
Language: da
Date: 2015-05-28 00:00:00
Title: Rådets forordning (EU) 2015/827 af 28. maj 2015 om ændring af forordning (EU) nr. 36/2012 om restriktive foranstaltninger på baggrund af situationen i Syrien

29.5.2015   
            
            
               DA
            
            
               Den Europæiske Unions Tidende
            
            
               L 132/1
            
         RÅDETS FORORDNING (EU) 2015/827
   af 28. maj 2015
   om ændring af forordning (EU) nr. 36/2012 om restriktive foranstaltninger på baggrund af situationen i Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EU) nr. 36/2012 (2) giver en række foranstaltninger i afgørelse 2013/255/FUSP virkning, herunder et forbud mod handel med kulturgoder og andre genstande, der er blevet fjernet fra Syrien efter den 9. maj 2011.
            
         
               (2)
            
            
               Den 12. februar 2015 vedtog De Forenede Nationers Sikkerhedsråd resolution UNSCR 2199 (2015), hvis punkt 17 forbyder handel med syriske kulturgoder og andre genstande, som ulovligt er blevet fjernet fra Syrien siden den 15. marts 2011. Den 28. maj 2015 vedtog Rådet afgørelse (FUSP) 2015/837 (3) om ændring af afgørelse 2013/255/FUSP med henblik på at bringe afgørelse 2013/255/FUSP i overensstemmelse med UNSCR 2199 (2015) ved at lade nævnte afgørelse finde anvendelse på genstande, der ulovligt er blevet fjernet fra Syrien siden den 15. marts 2011.
            
         
               (3)
            
            
               Eftersom denne foranstaltning falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for dens gennemførelse, navnlig for at sikre, at de økonomiske aktører i alle medlemsstater anvender den ensartet.
            
         
               (4)
            
            
               Forordning (EU) nr. 36/2012 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EU) nr. 36/2012 affattes artikel 11c, stk. 2, litra a), således:
   
      
                  »a)
               
               
                  varerne blev eksporteret fra Syrien inden den 15. marts 2011, eller«
               
            
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. maj 2015.
      
         
            På Rådets vegne
         
         E. RINKĒVIČS
         
            Formand
         
      
   
   
      (1)  EUT L 147 af 1.6.2013, s. 14.
   
      (2)  Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (EUT L 16 af 19.1.2012, s. 1).
   
      (3)  Rådets afgørelse (FUSP) 2015/837 af 28. maj 2015 om ændring af afgørelse 2013/255/FUSP om restriktive foranstaltninger over for Syrien (se side 82 i denne EUT).